غزه‌نین قوزئیینده‌کی جبالیا سیغینماچی دوشرگه‌سینده بیر بینادا باش وئره‌ن یانغیندا ۲۱ نفر اؤلدو.
غزه‌ده‌کی فیلیسطین ایچ ایشلری باخانلیغیندان وئریله‌ن یازیلی آچیقلامادا، جبالیا دوشرگه‌سینده بیر بینادا یانغین باش وئردیگی بیلدیریلدی.
یانغینین چیخدیغی بینادا قادین و اوشاقلارین دا اولدوغو ۲۱ نفرین جسدینین تاپیلدیغی ایفاده ائدیلدی. یانغین زامانی یارالانانلارین ساییسی باره‌ده بیلگی وئریلمه‌دی.
ایلکین تثبیتلره گؤره یانغینا بینادا ساخلانیلان بنزینین سبب اولدوغو بیلدیریلدی و حادثه ایله باغلی آراشدیرمالار داوام ائتدیریلیر.
فیلیسطین جمهورباشقانی محمود عباس یانغیندان سونرا جمعه گونو اؤلکه‌ده میللی یاس اعلان ائدیلدی.
اؤته یاندان، تورکیه غزه‌ده جبالیا سیغینماچی دوشرگه‌سینده باش وئره‌ن یانغیندا حیاتینی ایتیره‌نلر اوچون باش‌ساغلیغی مئساژی یاییملادی.
خاریجی ایشلر باخانلیغندان وئریله‌ن آچیقلامادا،
"یانغیندا حیاتینی ایتیره‌نلره الله‌دان رحمت، عائله‌لرینه، قارداش فیلیسطین خالقینا و فیلیسطین دؤولتینه باش‌ساغلیغی، یارالانانلارا ایسه عاجل شفا دیله‌ییریک" ایفاده‌لری یئر آلدی.
